
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1407 

13 Σεπτεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγκρότηση Ε' Υπηρεσιακού Συμβουλίου του Υπουρ¬ 
γείου Οικονομίας και Οικονομικών. 1 

Ορισμός επιτροπής για την επαναξιολόγηση των προ¬ 
τάσεων για τη χρηματοδότηση Πράξεων "ΕΞΟ¬ 
ΠΛΙΣΜΟΥ ΓΙΑ ΥΠΟΣΤΗΡΙΞΗ ΠΡΑΞΕΩΝ ΕΚΤ ΑΝΑ¬ 
ΜΟΡΦΩΣΗΣ ΠΡΟΓΡΑΜΜΑΤΩΝ ΠΡΟΠΤΥΧΙΑΚΩΝ 
ΣΠΟΥΔΩΝ" που υποβλήθηκαν στο πλαίσιο της 
Ενέργειας 5.2.8 Κατηγορία Πράξεων α "Ενίσχυση 
των ΤΠΕ στην Τριτοβάθμια Εκπαίδευση" και συγ- 
χρηματοδοτούνται από την Ευρωπαϊκή Ένωση μέ¬ 
σω του ΕΠΕΑΕΚII. 2 

Τροποποίηση των υπ’ αριθμ. 6080/5.6.2003 και 1125/ 

23.11.2004 αποφάσεωντου Γ ενικού Γ ραμματέα και 
Προέδρου της Ε.Π. του ΕΠΕΑΕΚ, που αφορούν στη 
συγκρότηση και επανασυγκρότηση Επιτροπής πα¬ 
ρακολούθησης και παραλαβής παραδοτέων των 
έργων που υλοποιούν οι δύο Τελικοί Δικαιούχοιτης 
κατηγορίας πράξεων 3.1.1 .β "Μαθήματα επιχειρη¬ 
ματικότητας" του Μέτρου 3.1 "Ενθάρρυνση επιχει¬ 
ρηματικής δράσης και καινοτομικών εφαρμογών" 3 
Συγκρότηση Επιτροπής εμπειρογνωμόνων με έργο το 
σχεδίασμά και τον ορισμό των προδιαγραφών των 
επιμέρους πράξεωντων ενεργειών 1.1.3 και 1.1.4 του 
Μέτρου 1.1. του ΕΠ ΕΑΕΚ για τις ανάγκες της Ειδικής 

Αγωγής στην α/βαθμια και β/βαθμια εκπαίδευση. 4 

Κήρυξη υποχρεωτικής της απόφασης διαιτησίας 22/ 
2004 που αφορά τους όρους αμοιβής και εργασίας 
των μαθητευομένων βοηθών και Τεχνιτών ηλεκτρο¬ 
λόγων και περιελιγκτών, αρχιτεχνιτών, εργοδηγών 
και πτυχιούχων επίβλεψης κ.λ.π. και εργάζονται με 
σύμβαση εξαρτημένης εργασίας στα ηλεκτρολογι- 
κά καταστήματα ηλεκτροτεχνουργεία, πλοία, οικο¬ 
δομές στα ηλεκτρομηχανολογικά κ.λ.π. τεχνικά έρ¬ 
γα και τα αντίστοιχα τεχνικά γραφεία όλης της χώ¬ 
ρας καθώς και σε ξενοδοχεία και ξενοδοχειακές 


επιχειρήσεις όλης της χώρας. 5 

Κήρυξη υποχρεωτικής της απόφασης διαιτησίας 
23/2004 για τους όρους αμοιβής και εργασίας των 
εργαζόμενων στις ξενοδοχειακές επιχειρήσεις του 
Ν. Λασιθίου. 6 


Κήρυξη υποχρεωτικής της απόφασης διαιτησίας 24/2004 
που αφορά τους όρους αμοιβής και εργασίας των 
εργατοτεχνιτών και υπαλλήλων των κάθε είδους βιο¬ 
τεχνικών επιχειρήσεων επεξεργασίας μετάλλου. 7 

Αύξηση ύψους επιχορήγησης στον ΚΑΕ 2214, Φ. 29/110 8 

Έγκριση του Ειδικού Κανονισμού Λιμένα Πειραιά με 
αριθ. 187 «Άδειες αλιείας - ασφάλιση αλιεργατών - 
υποχρεώσεις κυβερνητών αλιευτικών σκαφών».... 9 


ΑΠΟΦΑΣΕΙ Σ 

Αριθ. 3018098/9783 (1) 

Συγκρότηση Ε' Υπηρεσιακού Συμβουλίου του Υπουρ¬ 
γείου Οικονομίας και Οικονομικών. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη τις διατάξεις: 

1. α) Των άρθρων 9 και 11 παρ.5 και 7 του Ν. 3260/2004 
"Ρυθμίσεις του συστήματος προσλήψεων και θεμάτων δη¬ 
μόσιας διοίκησης" (ΑΊ51). 

β) Τις διατάξεις των Π. Δ/των 284/1988 "Οργανισμός 
Υπουργείου Οικονομικών" (ΑΊ28) και 551/1988 "Οργανισμός 
Νομαρχιών" (Α'259), όπως τροποποιήθηκαν και ισχύουν. 

γ) Της παραγράφου Β4του άρθρου 40 του Ν. 1884/1990 
"Διαρρυθμίσεις στην έμμεση φορολογία και άλλες διατά¬ 
ξεις" (Α' 81). 

δ) Του άρθρου 6 του Ν. 2839/2000 "Ρυθμίσεις θεμάτων 
του Υπουργείου Εσωτερικών, Δημόσιας Διοίκησης και 
Αποκέντρωσης και άλλες διατάξεις" (Α' 196). 

ε) Την 1036923/431/Α0006/7.4.1999 απόφασή μας, περί 
σύστασης, συγκρότησης πρωτοβαθμίων Υπηρεσιακών Συμ¬ 
βουλίων (Α', Β', Γ, Ε',ΣΤ και υπαλλήλων του κλάδου Οικονο¬ 
μικών Επιθεωρητών) του Υπουργείου Οικονομικών (Β' 359), 
όπως τροποποιήθηκε με τις υπ’ αριθμ. 1044132/ 537/ Α0006/ 
4.5.99 (Β' 697), 1095447/1282/Α0006/13.10.1999 (Β' 1925), 
106907/2908/Α0006/16.7.2201 (Β' 963), 1047067/861/ 

Α0006/ 3.6.2002 (Β' 704), 1059502/1102/Α0006/ 15.7.2002 
(Β' 932) και 1058312/722/Α0006/ 16.8.2004 (Β' 1278) όμοιες 
αποφάσεις μας. 

2. Τις διατάξεις του άρθρου 29Α'του Ν.1558/1985 "Κυβέρ¬ 
νηση και Κυβερνητικά Όργανα" (ΑΊ37), όπως αυτή προστέ¬ 
θηκε με το άρθρο 27 του Ν.2081/1992 (ΑΊ54) και τροποποι¬ 
ήθηκε με την παρ.2α του άρθρου 1 του Ν.2469/1997 (Α'38). 

3. Την 14650/ΔΙΟΕ 85/17.3.2004 κοινή απόφαση του 
Πρωθυπουργού και του Υπουργού Οικονομίας και Οικο¬ 
νομικών, περί καθορισμού αρμοδιοτήτων των Υφυπουρ¬ 
γών Οικονομίας και Οικονομικών (ΦΕΚ Β' 519). 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Συγκροτούμε το Ε' πενταμελές Υπηρεσιακό Συμβούλιο 
του Υπουργείου Οικονομίας και Οικονομικών, απότους εξής: 

α) Τρεις (3) μονίμους υπαλλήλους με βαθμό Α', από αυ¬ 
τούς που υπάγονται στην αρμοδιότητα του παραπάνω 
υπηρεσιακού συμβουλίου και υπηρετούν στο νομό Αττι¬ 
κής, μετουςαναπληρωτέςτους. Ένατουλάχιστοναπότα 
τακτικά και ένα από τα αναπληρωματικά μέλη αυτού θα εί¬ 
ναι διαφορετικού φύλου από τα λοιπά μέλη, εφόσον 
υπάρχει και έχει τις νόμιμες προϋποθέσεις. 

β) Δύο αιρετούς εκπροσώπους των εργαζομένων με 
βαθμό τουλάχιστον Α', με τους αναπληρωτές τους. 

2. Τα υπό στοιχείο α' τακτικά μέλη της παρ. 1 της πα¬ 
ρούσας ορίζονται από τον οικείο Υπουργό, από υπαλλή¬ 
λους που πληρούν τις προϋποθέσεις να επιλεγούν ως 
προϊστάμενοι διευθύνσεων σύμφωνα με τις διατάξεις του 
άρθρου 11 του Ν. 3260/2004. 

3. Τα υπό στοιχείο α'αναπληρωματικά μέλη της παρ. 1 της 
παρούσας ορίζονται από τον οικείο Υπουργό, από υπαλλή¬ 
λους που έχουν επιλεγεί ως προϊστάμενοι διευθύνσεων. 

4. Με την απόφαση ορισμού των μελών του υπηρεσια¬ 
κού συμβουλίου, ορίζεται ως Πρόεδρος αυτιού ένα από 
τα τακτικά μέλη, με αναπληρωτή του, επίσης ένα από τα 
μέλη αυτά. Στην περίπτωση που προεδρεύει ο αναπλη¬ 
ρωτής του προέδρου θα συμμετέχει ως τακτικό μέλος ο 
αναπληρωτής του προεδρεύοντος. 

5. Γραμματέας του υπηρεσιακού συμβουλίου ορίζεται 
υπάλληλος με βαθμό τουλάχιστον Γ', με αναπληρωτή του 
υπάλληλο του ιδίου βαθμού της οικείας υπηρεσίας. 

6. Η θητεία των μελών του υπηρεσιακού συμβουλίου εί¬ 
ναι διετής. 

7. Όταν το υπηρεσιακό συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου, αντί των 
δύο αιρετών εκπροσώπων των μονίμων υπαλλήλων μετέ¬ 
χουν οι δύο αιρετοί εκπρόσωποι του προσωπικού με σύμ¬ 
βαση εργασίας ιδιωτικού δικαίου αορίστου χρόνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Σεπτεμβρίου 2004 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθ. 14719 (2) 

Ορισμός επιτροπής για την επαναξιολόγηση των προτά¬ 
σεων για τη χρηματοδότηση Πράξεων "ΕΞΟΠΛΙΣΜΟΥ 
ΓΙΑ ΥΠΟΣΤΗΡΙΞΗ ΠΡΑΞΕΩΝ ΕΚΤ ΑΝΑΜΟΡΦΩΣΗΣ 
ΠΡΟΓΡΑΜΜΑΤΩΝ ΠΡΟΠΤΥΧΙΑΚΩΝ ΣΠΟΥΔΩΝ" που 
υποβλήθηκαν στο πλαίσιο της Ενέργειας 5.2.8 Κατη¬ 
γορία Πράξεων α "Ενίσχυση των ΤΠΕ στην Τριτοβάθ¬ 
μια Εκπαίδευση" και συγχρηματοδοτούνται από την 
Ευρωπαϊκή Ένωση μέσω του ΕΠΕΑΕΚII. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τον Ν. 1558/1985 "Κυβέρνηση και Κυβερνητικά Όρ¬ 
γανα". 


2. Τον κανονισμό 2082/93 του Συμβουλίου των Ευρω¬ 
παϊκών Κοινοτήτων 

3. Την απόφαση της Επιτροπής των Ε.Κ. Ε(2000) 
3405/28.11.2000 σχετικά με την έγκριση του Κοινοτικού 
Πλαισίου Στήριξης για τις Κοινοτικές διαρθρωτικές πα¬ 
ρεμβάσεις στις περιφέρειες που υπάγονται στο στόχο αρ. 
1 στην Ελλάδα. 

4. Τον Νόμο 2860/14.11.2000 ο οποίος αναφέρεται στην 
"Διαχείριση, παρακολούθηση και έλεγχο του Γ' Κοινοτι¬ 
κού Πλαισίου Στήριξης και άλλες Διατάξεις" και ειδικότε¬ 
ρα το άρθρο 4 παρ. 3. 

5. Την απόφαση της Επιτροπής της Ε(2000) ΟΒ051 
Ρ002/16.3.2001 για την έγκριση του Επιχειρησιακού 
Προγράμματος ΕΚΠΑΙΔΕΥΣΗ ΚΑΙ ΑΡΧΙΚΗ ΕΠΑΓΓΕΛΜΑ¬ 
ΤΙΚΗ ΚΑΤΑΡΤΙΣΗ (ΕΠΕΑΕΚ II) το οποίο εντάσσεται στο Γ' 
Κοινοτικό Πλαίσιο Στήριξης για τις κοινοτικές διαρθρωτι¬ 
κές παρεμβάσεις στις περιφέρειες που υπάγονται στο 
στόχο αρ.1 στην Ελλάδα. 

6. Την κοινή υπουργική απόφαση (ΦΕΚ 1553/Β7 
14.12.2000) για την "Σύσταση Ειδικής Υπηρεσίας Διαχεί¬ 
ρισης του Επιχειρησιακού Προγράμματος Εκπαίδευσης 
και Αρχικής Επαγγελματικής Κατάρτισης". 

7. Το Συμπλήρωμα Προγραμματισμού όπως εγκρίθηκε 
από την 1η Επιτροπή Παρακολούθησης του Επιχειρησια¬ 
κού Προγράμματος Εκπαίδευσης και Αρχικής Επαγγελ¬ 
ματικής Κατάρτισης της 29.5.2001 και τροποποιήθηκε 
στη συνέχεια στις 18.6.2002 και ειδικά τα τμήματα που 
αναφέρονται στο Μέτρο 5.2 που εντάσσονται οι πράξεις 
του θέματος για τις οποίες έγινε η προκήρυξη, καθώς επί¬ 
σης και η παράγραφος για τους δυνητικούς τελικούς δι¬ 
καιούχους του Μέτρου 5.2. 

8. Το Ν. 3205/2003 (Φ.Ε.Κ. 297/Α/23.12.2003) "Μισθολο- 
γικές ρυθμίσεις λειτουργών και υπάλλήλων του Δημοσί¬ 
ου, Ν.Π.Δ.Δ. και Ο.Τ.Α., μονίμων στελεχών των Ενόπλων 
Δυνάμεων και αντιστοίχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες συ¬ 
ναφείς διατάξεις" και ειδικότερα το άρθρο 17 του ιδίου 
Νόμου. 

9. Την ΣΤ5/35235/16.4.2004 (583 ΦΕΚ/τ.Β/19.4.2004) 
Υπουργική Απόφαση της Υπουργού Εθνικής Παιδείας & 
Θρησκευμάτων που αναφέρεται στη μεταβίβαση δικαιώ¬ 
ματος υπογραφής "Με εντολή Υπουργού" στο Γενικό 
Γραμματέα, στους Ειδικούς Γραμματείς και στους Προϊ¬ 
σταμένους Γενικών Διευθύνσεων, Διευθύνσεων και Τμη¬ 
μάτων της Κ.Υ. του ΥΠΕΠΘ. 

10. Την υπ’ αριθμ. 41773/ΣΤ5 (ΦΕΚ680 τ.Β/10.5.2004) 
υπουργική απόφαση τροποποίηση της ανωτέρω. 

11. Την υπ’ αριθμ. 3722/25.4.2002 πρόσκληση της ΕΥΔ 
του ΕΠΕΑΕΚ για υποβολή προτάσεων στα πλαίσια της 
Ενέργειας 5.2.8 Κατηγορία Πράξεων α "Ενίσχυση των 
ΤΠΕ στην Τριτοβάθμια Εκπαίδευση" και συγχρηματοδο- 
τούνται από την Ευρωπαϊκή Ένωση μέσω του ΕΠΕΑΕΚ II. 

12. Τις αποφάσεις ορισμού των Επιτροπών Αξιολόγη¬ 
σης των Προτάσεων: 

α) Απόφαση ορισμού των Κριτών: 7130/5.7.2002 

β) Απόφαση ορισμού Επιτροπής: Αρ.πρ.11008/ 
16.10.2002. 

13. Τις υπάρχουσες υπηρεσιακές ανάγκες και συγκε¬ 
κριμένα την αποτελεσματικότερη λειτουργία της υπηρε¬ 
σίας και την καλύτερη εξυπηρέτηση του πολίτη καθώς και 
τη λειτουργία του εν λόγω συλλογικού οργάνου εκτός 
ωραρίου εργασίας για υπαλλήλους ή μισθωτούς του Δη¬ 
μοσίου, ΝΠΔΔ και ΟΤΕ. 

14. Ότι προκαλείται δαπάνη που θα καλυφθεί από την 
Τεχνική Βοήθεια του ΕΠΕΑΕΚ, το ύψος της οποίας θα κα¬ 
θοριστεί με έκδοση σχετικής ΚΥΑ, σύμφωνα με τον 
Ν.3205/2003. 

15. Τις διατάξειςτου Π.Δ. 121/2004 (ΦΕΚ84τ.Α/10.3.2004) 
“Διορισμός Υπουργών και Υφυπουργών", αποφασίζουμε: 

Ορίζουμε τους παρακάτω αναφερόμενους για την συ¬ 
γκρότηση Επιτροπής Αξιολόγησης με σκοπό την επαναξιο¬ 
λόγηση των προτάσεων που υπεβλήθησαν από τα Ιδρύμα¬ 
τα Ανώτατης Εκπαίδευσης της Χώρας, σύμφωνα με την υπ’ 
αριθμ. 3722/25.4.2002 πρόσκλησης της ΕΥΔ του ΕΠΕΑΕΚ 
στο πλαίσιο της Ενέργειας 5.2.8 Κατηγορία Πράξεων α "Ενί¬ 
σχυση των ΤΠΕ στην Τριτοβάθμια Εκπαίδευση" για τον 
έλεγχο του φυσικού αντικειμένου, το οποίο περιγράφεται 
στους πίνακες Β2 του αϊτού μενού εξοπλισμού, των Αρχικών 
Προτάσεων σε σχέση με τις Τελικές οι οποίες διαμορφώ¬ 
θηκαν με βάση τους εγκεκριμένους προϋπολογισμούς και 
την επιλεξιμότητα των δαπανών όπως αυτή ορίζεται στην 
παραπάνω πρόσκληση, αποτελούμενη από τους: 

- Παν. Τσανάκα, Καθηγ. Ε.Μ.Π. ως Πρόεδρο 

- Νικ. Λορέντζο, Αναπλ. Καθηγ. Γ.Π.Α., ως Μέλος 

- Παν. Πιντέλα, Καθηγ. Παν/μίου Πατρών, ως Μέλος 

- Αλεξ. Σιδερίδη, Καθηγ. Γ.Π.Α., ως Μέλος 

- Αντ. Τσαρμπόπουλο, Αναπλ. Καθηγ. Παν/μίου Πατρών, 
ως Μέλος 

-Χαρ. Μπότσαρη, Καθηγ. Παν/μίου Πατρών, ως Μέλος 

- Σπυρ. Κίντζιο, Αν. Καθηγ. Γ.Π.Α., ως Μέλος 

- Παν. Λιαργκόβα, Αν. Καθηγ. Παν/μίου Πελοποννήσου, 
ως Μέλος 

Η διεξαγωγή των εργασιών της Επιτροπής καθορίζεται 
απάτην 1.9.2004 έως την 30.9.2004. 

Ο συντονισμός θα γίνει από τον Κωνσταντίνο Μούτσελο, 
στέλεχος της ΕΥΔ ο οποίος θα παρέχει κάθε πληροφορια¬ 
κό στοιχείο προς τα μέλη της Επιτροπής, η γραμματειακή 
υποστήριξη από τον Θωμά Γεωργαλή, συμβασιούχο υπάλ¬ 
ληλο του Αριστοτελείου Πανεπιστημίου Θεσ/κης. 

Η δαπάνη που προκαλείται θα καλυφθεί από την Τεχνική 
Βοήθειατου Επιχειρησιακού Προγράμματος Εκπαίδευσης 
και Αρχικής Επαγγελματικής Κατάρτισης, το ύψος της 
οποίας θα καθοριστεί με έκδοση σχετικής κοινής υπουργι¬ 
κής απόφασης, σύμφωνα με τον Ν.3205/2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 2004 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθ. 11318 (3) 

Τροποποίηση των υπ’ αριθμ. 6080/5.6.2003 και 1125/ 
23.11.2004 αποφάσεων του Γενικού Γραμματέα και 
Προέδρου της Ε.Π. του ΕΠΕΑΕΚ, που αφορούν στη 
συγκρότηση και επανασυγκρότηση Επιτροπής παρα¬ 
κολούθησης και παραλαβής παραδοτέων των έργων 
που υλοποιούν οι δύο Τελικοί Δικαιούχοι της κατηγο¬ 
ρίας πράξεων 3.1.1 .β "Μαθήματα επιχειρηματικότη¬ 
τας" του Μέτρου 3.1 "Ενθάρρυνση επιχειρηματικής 
δράσης και καινοτομικών εφαρμογών". 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τον Ν. 1558/1985 "Κυβέρνηση και Κυβερνητικά Όρ¬ 
γανα". 


2. Την απόφαση της Επιτροπής των Ε.Κ. Ε(2000) 3405/ 
28.11.200 σχετικά με την έγκριση του Κοινοτικού Πλαισί¬ 
ου Στήριξης για τις Κοινοτικές διαρθρωτικές παρεμβά¬ 
σεις στις περιφέρειες που υπάγονται στο στόχο 1 στην 
Ελλάδα. 

3. Το Ν. 2860/14.11.2000 "Διαχείριση, παρακολούθηση 
και έλεγχος του Γ’ Κοινοτικού Πλαισίου Στήριξης και άλ¬ 
λες Διατάξεις" και ειδικότερα το άρθρο 4 παρ. 3. 

4. Την απόφαση της Επιτροπής της Ε(2000) 
ΘΒ051 ΡΌΌ2/16.3.2001 για την έγκριση του Επιχειρησια¬ 
κού Προγράμματος ΕΚΠΑΙΔΕΥΣΗ ΚΑΙ ΑΡΧΙΚΗ ΕΠΑΓΓΕΛ¬ 
ΜΑΤΙΚΗ ΚΑΤΑΡΤΙΣΗ (ΕΠΕΑΕΚ II) το οποίο εντάσσεται στο 
Γ’ Κοινοτικό Πλαίσιο Στήριξης για τις κοινοτικές διαρ¬ 
θρωτικές παρεμβάσεις στις περιφέρειες που υπάγονται 
στο στόχο αρ.1 στην Ελλάδα 

5. Την κοινή υπουργική απόφαση (ΦΕΚ 1533/Β7 
14.12.2000) για τη "Σύσταση Ειδικής Υπηρεσίας Διαχείρι- 
σηςτου Επιχειρησιακού Προγράμματος Εκπαίδευσης και 
Αρχικής Επαγγελματικής Κατάρτισης". 

6. Το Συμπλήρωμα Προγραμματισμού όπως εγκρίθηκε 
απάτην 1η Επιτροπή Παρακολούθησης του Επιχειρησια¬ 
κού Προγράμματος Εκπαίδευσης και Αρχικής Επαγγελ¬ 
ματικής Κατάρτισης της 29.5.2001 και ειδικά τα τμήματα 
που αναφέρονται στα Μέτρα που εντάσσονται οι πράξεις 
του θέματος γιατις οποίες έγινε η προκήρυξη, καθώς επί¬ 
σης και η παράγραφος για τους δυνητικούς τελικούς δι¬ 
καιούχους των Μέτρων. 

7. Τις υπάρχουσες υπηρεσιακές ανάγκες και συγκεκρι¬ 
μένα την αποτελεσματικότερη λειτουργία της υπηρεσίας 
και την καλύτερη εξυπηρέτηση του πολίτη καθώς και τη 
λειτουργία του εν λόγω συλλογικού οργάνου εκτός ωρα¬ 
ρίου εργασίας για υπαλλήλους ή μισθωτούς του Δημοσί¬ 
ου, ΝΠΔΔ και ΟΤΑ. 

8. Ότι προκαλείται δαπάνη που θα καλυφθεί από την Τε¬ 
χνική Βοήθειατου ΕΠΕΑΕΚ, το ύψος της οποίας θα καθο¬ 
ριστεί με έκδοση σχετικής κοινής υπουργικής απόφασης, 
σύμφωνα με τον Ν.3205/2003. 

9. Τις διατάξειςτου Π.Δ. 121 /2004 (ΦΕΚ 84τ.Α/10.3.2004) 
"Διορισμός Υπουργών και Υφυπουργών". 

10. Την απόφαση ΣΤ5/35235/16.4.2004 (ΦΕΚ 583/τ.Β'/ 
19.4.2004) του Υπουργού Παιδείας με θέμα μεταβίβαση 
δικαιώματος υπογραφής "με εντολή Υπουργού". 

11. Την υπ’ αριθμ. Φ.908/32075/Η/2.4.2004 Απόφαση 
ορισμού Ειδικού Γραμματέα Ε.Ε. και ΚΠΣ 

12. Την από 29.5.2002(Α.Π 5003) προκήρυξη του 
ΥΠ.Ε.Π.Θ. για υποβολή προτάσεων στα πλαίσια της ενέρ¬ 
γειας 3.1.1 "Ενθάρρυνση επιχειρηματικής δράσης και και- 
νοτομικών εφαρμογών σπουδαστών I ΕΚ και Σχολών Αρχι¬ 
κής Επαγγελματικής Κατάρτισης", κατηγορία πράξεων 
3.1.1.β "Μαθήματα επιχειρηματικότητας" η οποία συγ- 
χρηματοδοτείται από την Ευρωπαϊκή Ένωση μέσω του 
ΕΠΕΑΕΚ II και ειδικότερα τα περιεχόμενα της πρότασης 
που αφορούν την ανάγκη συνεργασίας με την ΕΥΔ και το 
Τμήμα Β'ΤΕΕ καθώς και την ανάγκη ορισμού Επιτροπής 
Παρακολούθησης και παραλαβής του έργου κάθε τελι¬ 
κού δικαιούχου(σελ 9 της εν λόγω πρόσκλησης). 

13. Την απόφαση του Γ.Γ του ΥΠΕΠΘ με Α.Π 
9983/23.9.2002 για την σύσταση 3μελούς επιτροπής 
εμπειρογνωμόνων και δμελούς Επιτροπής για την αξιο¬ 
λόγηση και βαθμολογική κατάταξη των υποβληθεισών 
προτάσεων. 

14. Το πρακτικό της Επιτροπής Αξιολόγησης των Προ¬ 
τάσεων (Α.Π 4890/12.5.2003) που υποβλήθηκαν στα πλαί- 

σιατης ανωτέρω απόφασης (Α.Π 9983/23.9.2002) και την 
τελική κατάταξη. 

15. Την απόφαση του Γ.Γ του ΥΠΕΠΘ με Α.Π 
6080/2.6.2003, για τη συγκρότηση επιτροπής παρακο¬ 
λούθησης και παραλαβής παραδοτέων των δύο αναδο¬ 
χών έργου στα πλαίσια της κατηγορίας πράξεων 3.1.1 .β 
"Μ αθή ματα επιχειρη ματικότητας". 

16. Την απόφαση του Γ.Γ του ΥΠΕΠΘ με Α.Π 
1125/23.1.2004, για την επανασύσταση επιτροπής παρα¬ 
κολούθησης και παραλαβής παραδοτέων των δύο ανα¬ 
δοχών έργου στα πλαίσια της κατηγορίας πράξεων 
3.1.1 .β "Μαθήματα επιχειρηματικότητας 11 . 

17. Την ανάγκη διεύρυνσης της Επιτροπής με τρία νέα 
μέλη, ενός ειδικού σε θέματα κοστολόγησης εκπαιδευτι¬ 
κού υλικού, ενός ειδικού για την αξιολόγηση πληροφο¬ 
ριακού εκπαιδευτικού υλικού και τη συμμετοχή του Προϊ¬ 
σταμένου του Τμήματος της ΤΕΕ, αποφασίζουμε: 

Την τροποποίηση της συγκρότησης και επανασύστα¬ 
σης της Επιτροπής Παρακολούθησης και παραλαβής πα¬ 
ραδοτέων των έργων που υλοποιούν οι δύο Τελικοί Δικαι¬ 
ούχοι της κατηγορίας πράξεων 3.1.1 .β "Μαθήματα επιχει¬ 
ρηματικότητας" ως ακολούθως: 

α). Η Επιτροπή αποτελείται από τους 

1. Μπότσαρη X., Πρόεδρο ΟΕΕΚ, ως πρόεδρο. 

2. Τον εκάστοτε προϊστάμενο του Τμήματος ΤΕΕ του 
ΥΠΕΠΘ, ως μέλος. 

3. Ζώτου Φανή, εκπαιδευτικό της ΤΕΕ του ΥΠΕΠΘ, ως 
μέλος. 

4. Χρυσοχοϊδη Γ. Λέκτορα Γεωπονικού Παν/μιου Αθη¬ 
νών, ως μέλος. 

5. Κουτσούκη Ν. εμπειρογνώμονα σε θέματα Πληροφο¬ 
ρικής, ως μέλος. 

6. Τσολακίδου Σαββατού, προϊσταμένη Μονάδας Β3, 
στέλεχος ΕΥΔ ΕΠΕΑΕΚ. 

7. Κατσόγιαννο Κων/νο, Υπεύθυνο χειριστή, στέλεχος 
ΕΥΔ ΕΠΕΑΕΚ. 

8. Κανέλη Γεώργιο, Υπεύθυνο χειριστή, στέλεχος ΕΥΔ 
ΕΠΕΑΕΚ. 

9. Λιάτσου Γκόλφω, υπάλληλο Παν/μιου Πατρών, ως 
γραμματειακή υποστήριξη. 

β). Έργο της Επιτροπής είναι η αξιολόγηση της ποιότη¬ 
τας των παραδοτέων των έργων (εκπαιδευτικό και λοιπό 
υλικό) καθενός των δύο τελικών δικαιούχων της κατηγο¬ 
ρίας πράξεων 3.1.1 .β "Μαθήματα επιχειρηματικότητας". 

Στο πλαίσιο αυτό προβλέπεται η υποβολή από τους τε¬ 
λικούς δικαιούχους τακτικών εκθέσεων προόδου και σχε¬ 
δίων των παραγομένων εκπαιδευτικών υλικών, ώστε να εί¬ 
ναι δυνατή η έγκαιρη επισήμανση αδυναμιών ή προβλη¬ 
μάτων και η ενσωμάτωση των παρατηρήσεων της 
Επιτροπής που αφορούν στην ποιότητα των παραδοτέων. 

Η Επιτροπή θα υποβάλει σχετικές περιοδικές ενδιάμε¬ 
σες εκθέσεις με βάση τις εκθέσεις και τα παραδοτέα των 
Τελικών Δικαιούχων. Προβλέπεται να υποβληθούν συνο¬ 
λικά τρεις ενδιάμεσες εκθέσεις καθ' όλη τη διάρκεια λει¬ 
τουργίας της Επιτροπής. 

γ). Η διάρκεια λειτουργίας της Επιτροπής ορίζεται από 
15 Ιουλίου 2004 έως τέλος Φεβρουάριου του 2005. 

Η διάρκεια λειτουργίας της προηγούμενης Επιτροπής 
που συγκροτήθηκε και επανασυστάθηκε με τις υπ’ αριθμ. 
6080/5.6.2003 και 1125/23.1.2004 αποφάσεις, παύει από 
την έναρξη λειτουργίας της παρούσας Επιτροπής. 

δ). Ειδικότερα το χρονοδιάγραμμα υποβολής των εκθέ¬ 
σεων εκτιμάται ότι θα είναι: 


1. Έκθεση αξιολόγησης παραδοτέων έργου (Σεπτέμ¬ 
βριο 2004). 

2. Έκθεση αξιολόγησης αποτελεσμάτων πιλοτικής 
εφαρμογής εκπαιδευτικού υλικού στα Σχολεία ΤΕΕ (Δε¬ 
κέμβριο 2004). 

3. Τελική έκθεση αξιολόγησης υλοποίησης των έργων 
(Φεβρουάριο 2005). 

ε). Σε κάθε περίπτωση και εφόσον αιτιολογημένα και 
τεκμηριωμένα η Επιτροπή αξιολόγησης παραδοτέων 
απορρίψει εν συνεχεία τρεις φορές το υποβληθέν σχέδιο 
παραδοτέου εκπαιδευτικού υλικού ενός Τελικού Δικαιού¬ 
χου, η Διαχειριστική Αρχή σε συνεργασία με την αρμόδια 
υπηρεσία του ΥΠΕΠΘ διατηρείτο δικαίωμα να απεντάξει 
την πράξη από το πρόγραμμα και να επιστραφούν εντό- 
κως το σύνολο των πληρωμών που θα έχουν καταβληθεί 
στοντελικό δικαιούχο, όπως προβλέπεται στην προκήρυ¬ 
ξη του έργου. 

ζ). Οι εργασίες θα πραγματοποιούνται εκτός υποχρεω¬ 
τικού ωραρίου της ΕΥΔ του ΕΠΕΑΕΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 2004 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθ. 14641 (4) 

Συγκρότηση Επιτροπής εμπειρογνωμόνων με έργο το 
σχεδίασμά και τον ορισμό των προδιαγραφών των επι- 
μέρους πράξεωντων ενεργειών 1.1.3 και 1.1.4του Μέ¬ 
τρου 1.1. του ΕΠΕΑΕΚ για τις ανάγκες της Ειδικής 
Αγωγής στην α/βαθμια και β/βαθμια εκπαίδευση. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το άρθρο 29 Ατού Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ137/Α) όπως συμπληρώθηκε με 
το άρθρο 27 του Ν.2081/1992 (ΦΕΚ 154/Α) και αντικατα- 
στάθηκε με το άρθρο 1 παρ.2α του Ν.2469/1997 (ΦΕΚ 
38/Α). 

2. Την απόφαση της Επιτροπής των Ε.Κ. Ε(2000) 
3405/28.11.2000, σχετικά με την έγκριση του Κοινοτικού 
Πλαισίου Στήριξης για τις κοινοτικές διαρθρωτικές πα¬ 
ρεμβάσεις στις περιφέρειες που υπάγονται στον στόχο 1 
και στην Ελλάδα. 

3. Το Ν. 2860/2000 (ΦΕΚ251 /Α/14.11.2000), ο οποίος ανα- 
φέρεται στη «Διαχείριση, παρακολούθηση, και έλεγχος 
του Κοινοτικού Πλαισίου Στήριξης και άλλες διατάξεις» και 
ειδικότερα το άρθρο 4 παρ. 3, καθώς και τις τροποποιήσεις 
του Ν. 3193/2003, άρθρο 17 (ΦΕΚ266/20.11.2003). 

4. Την κοινή υπουργική απόφαση (ΦΕΚ 1533/Β7 
14.12.2000) για την «Σύσταση Ειδικής Υπηρεσίας Διαχεί¬ 
ρισης του Επιχειρησιακού Προγράμματος Εκπαίδευσης 
και Αρχικής Επαγγελματικής Κατάρτισης» και τις τροπο¬ 
ποιήσεις της. 

5. Το Συμπλήρωμα Προγραμματισμού όπως εγκρίθηκε 
στις 29.5.2001 με απόφαση της 1ης Επιτροπής Παρακο¬ 
λούθησης του Επιχειρησιακού Προγράμματος Εκπαίδευ¬ 
σης και Αρχικής Επαγγελματικής Κατάρτισης και ειδικό¬ 
τερα τα τμήματα που αναφέρονται στα Μέτρα 1.1 και 5.1 

όπως περιγράφονται στην παραπάνω απόφαση και τις 
τροποποιήσεις τους σύμφωνα με τις αποφάσεις των 
2/18.6.2002 και 3/26.11.2003 Επιτροπών Παρακολούθη¬ 
σης. 

6. Ότι προκαλείται δαπάνη που θα καλυφθεί απάτην Τε¬ 
χνική Βοήθεια του Επιχειρησιακού Προγράμματος Εκπαί¬ 
δευσης και Αρχικής Επαγγελματικής Κατάρτισης, το 
ύψος της οποίας θα καθοριστεί με έκδοση σχετικής κοι¬ 
νής υπουργικής απόφασης, σύμφωνα με τον Ν. 3205/ 
2003. 

7. Τις υπάρχουσες υπηρεσιακές ανάγκες και συγκεκρι¬ 
μένα την αποτελεσματικότερη λειτουργία της υπηρεσίας 
και την καλύτερη εξυπηρέτηση του πολίτη καθώς και τη 
λειτουργία του εν λόγω συλλογικού οργάνου εκτός ωρα¬ 
ρίου εργασίας για υπαλλήλους ή μισθωτούς του Δημοσί¬ 
ου ΝΠΔΔ και ΟΤΑ. 

8. Τις διατάξεις του Π.Δ. 121/2004 (ΦΕΚ 84/τ.Α/ 

10.3.2004) «Διορισμός Υπουργών και Υφυπουργών». 

9. Την υπ’ αριθμ. 35235/ΣΤ5/16.4.2004 (ΦΕΚ 583/τ.Β/ 

19.4.2004) απόφαση της Υπουργού ΕΠΘ «περί μεταβίβα¬ 
σης δικαιώματος υπογραφής «Με εντολή Υπουργού». 

10. Το υπ’ αριθμ. Φ.908/32075/Η/2.4.2004 (ΦΕΚ 109 
Τεύχος Γ/19.4.2004), έγγραφο με θέμα: «Διορισμός Ειδι¬ 
κού Γραμματέα Υπηρεσιών Ενιαίου Διοικητικού Τομέα 
Θεμάτων Ε.Ε. και ΚΠΣτου ΥΠΕΠΘ», αποφασίζουμε: 

Τη συγκρότηση Επιτροπής Εμπειρογνωμόνων, η οποία 
αποτελείται από τους κάτωθι: 

1. Τριανταφύλλου Ευστάθιο, Ψυχολόγο Υποστηρικτι¬ 
κής Ψυχολογίας, Στέλεχος Τομέα Μελετών Υγείας 
Ι.Δ.Κ.Κ, Ομάδα Ψυχικής Υγείας & Κοινωνικής Αλληλεγ¬ 
γύης, ως πρόεδρο. 

2. Καραντάνο Γεώργιο, Παιδοψυχίατρο, Σύμβουλο Παι- 
δοψυχίατροτου Ιδρύματος «Παμμακάριστος», ως μέλος. 

3. Μαρτάκο Δρακούλη, Καθηγητή ΕΚΠΑ Πληροφορια¬ 
κών Συστημάτων & Εφαρμογών Διαδικτύου, ως μέλος. 

4. Κατέβα Νικόλαο, Καθηγητής Εφαρμογών ΑΤΕΙ Χαλ¬ 
κίδας, Εξειδίκευση στο χώρο των τεχνολογιών σε υπηρε¬ 
σίες υγείας, ως μέλος. 

5. Αρμπουνιώτη Βασιλική, Σύμβουλο Εργασίας, Διευθύ¬ 
ντρια του Εξειδικευμένου Κέντρου Επαγγελματικής Κα¬ 
τάρτισης, ως μέλος. 

6. Πρωτόπαπα Αθανάσιο, Ερευνητή ΙΕΛ, ως μέλος. 

7. Μπουντουβά Χρήστο, Εκπαιδευτικό Ειδικού Σχολεί¬ 
ου Παμμακάριστου, ως μέλος. 

8. Φιλίππου Γεώργιο, Εργοθεραπευτή ΕΕΕΕΚ Ελευσί¬ 
νας, ως μέλος. 

9. Κεσανόπουλο Αναστάσιο, Ειδικό Παιδαγωγό, ως μέ¬ 
λος. 

Έργο της Επιτροπής είναι ο σχεδιασμός κι ο ορισμός 
των προδιαγραφών των επιμέρους πράξεων των ενεργει¬ 
ών 1.1.3 και 1.1.4 του Μέτρου 1.1. του ΕΠΕΑΕΚ για τις 
ανάγκες της Ειδικής Αγωγής στην α/βαθμια και β/βαθμια 
εκπαίδευση. Ο σχεδιασμός θα περιλαμβάνει τη στοχοθέ- 
τηση, την περιγραφή, το χρονοδιάγραμμα και τον προϋ¬ 
πολογισμό των πράξεων σύμφωνα με το Συμπλήρωμα 
Προγραμματισμού. Η περιγραφή θα πρέπει να είναι σα¬ 
φής και λεπτομερής ώστε να μπορεί να χρησιμοποιηθεί 
για την έκδοση πρόσκλησης ενδιαφέροντος για κάθε 
πράξη. Οι πράξεις ενδεικτικά θα αναφέρονται: 

- στην πιλοτική εφαρμογή σχολικών παρεμβάσεων 

- στα ΚΔΑΥ (επιμόρφωση προσωπικού, πρότυπες εφαρ¬ 
μογές για μαθητές-τριες και γονείς 

- στην κατ’ οίκον διδασκαλία 


- στην υποστήριξη ένταξης μαθητικού πληθυσμού στο 
εκπαιδευτικό σύστημα 

- στην εφαρμογή έγκυρης παρέμβασης και συμβουλευ¬ 
τικής γονέων 

- σε προγράμματα αυτόνομης διαβίωσης μαθητών- 
τριων 

- στην υποστήριξη και λειτουργία ΣΜΕΑ, ΤΕΕ κ.α 

- σε Προγράμματα Σπουδών και Πιλοτικής Εφαρμογής 
αυτών στα ΕΕΕΕΚ. Ειδικότερα, για την υποστήριξη των 
ΕΕΕΕΚ και λόγω της συνέργιας του Μέτρου 1.1 με το Μέ¬ 
τρο 5.1 η Επιτροπή Εμπειρογνωμόνων θα πρέπει να συ- 
ντάξει πίνακα τμημάτων που λειτουργούν ή θα λειτουρ¬ 
γήσουν ανά ΕΕΕΕΚ, να εκπονήσει τις προδιαγραφές των 
ειδών εξοπλισμού ανά ειδικότητα για τα συγκεκριμένα 
τμήματα και να εκτιμήσει το κόστος ανά είδος ώστε να κα¬ 
ταστεί δυνατή η εφαρμογή των πιλοτικών προγραμμά¬ 
των. 

Η Επιτροπή Εμπειρογνωμόνων θα συνεργάζεται με τις 
αρμόδιες Υπηρεσίες και Διευθύνσεις του ΥΠΕΠΘ. 

Κατά τη διάρκειατηςλειτουργίαςτης Επιτροπής θα κοι¬ 
νοποιούνται στην ΕΥΔ του ΕΠΕΑΕΚ και στην Διεύθυνση 
Ειδικής Αγωγής του ΥΠΕΠΘ τα στοιχεία εκείνα (όπως πε- 
ριγράφονται παραπάνω) τα οποία στοιχειοθετούν την 
προετοιμασία προσκλήσεων εκδήλωσης ενδιαφέροντος 
για την υλοποίηση των δράσεων. Η Διεύθυνση Ειδικής 
Αγωγής του ΥΠΕΠΘ λόγω αρμοδιότητας ελέγχει τα στοι¬ 
χεία και προτείνει την έγκριση των προδιαγραφών. Με την 
λήξη του έργου της Επιτροπής θα παραδοθεί Έκθεση η 
οποία θα περιγράφει τις εργασίες της που εκτελέστηκαν 
κατά την διάρκεια της λειτουργίας της και θα περιλαμβά¬ 
νει τα παραδοτέα της. 

Το έργο της Επιτροπής έχει έναρξη την ημερομηνία 
υπογραφής της παρούσης και λήξη την 30.3.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Αυγούστου 2004 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθ. 12695 (5) 

Κήρυξη υποχρεωτικής της απόφασης διαιτησίας 22/2004 
που αφορά τους όρους αμοιβής και εργασίας των μα- 
θητευομένων βοηθών και Τεχνιτών ηλεκτρολόγων και 
περιελιγκτών, αρχιτεχνιτών, εργοδηγών και πτυχιού- 
χων επίβλεψης κ.λ.π. και εργάζονται με σύμβαση 
εξαρτημένης εργασίας στα ηλεκτρολογικά καταστή¬ 
ματα ηλεκτροτεχνουργεία, πλοία, οικοδομές στα ηλε- 
κτρομηχανολογικά κ.λ.π. τεχνικά έργα και τα αντίστοι¬ 
χα τεχνικά γραφεία όλης της χώρας καθώς και σε ξε¬ 
νοδοχεία και ξενοδοχειακές επιχειρήσεις όλης της 
χώρας. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ.2 του άρθρου 11 του Ν. 1876/ 
1990 (ΦΕΚ 27/Α/1990). 

2. Την υπ’ αριθ. 80015/22.4.2004 απόφαση ανάθεσης 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας (ΦΕΚ 598/Β/22.4.2004). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίαση του της 23.8.2004. 

4. Τα στοιχείατου φακέλλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Δ.Α., δηλαδή ότι οι δεσμευό¬ 
μενοι εργοδότες απασχολούν το 51% των εργαζομένων 
του κλάδου, αποφασίζουμε: 

1) Κηρύσσουμε υποχρεωτική την απόφαση διαιτησίας 
22/2004 για τους όρους αμοιβής και εργασίας των μαθη- 
τευομένων βοηθών και τεχνιτών ηλεκτρολόγων και περιε- 
λιγκτών, αρχιτεχνιτών, εργοδηγών και πτυχιούχων επί¬ 
βλεψης που είναι κάτοχοι των αντιστοίχων αδειών ή δι¬ 
πλωμάτων και εργάζονται με σύμβαση εξαρτημένης 
εργασίας στα ηλεκτρολογικά καταστήματα, ηλεκτροτε- 
χνουργεία, πλοία, οικοδομές στα ηλεκτρομηχανολογικά 
κ.λ.π. τεχνικά έργα και στα αντίστοιχα τεχνικά γραφεία 
όλης της χώρας καθώς και σε ξενοδοχεία και ξενοδοχει¬ 
ακές επιχειρήσεις όλης της χώρας για όλους τους εργο¬ 
δότες και εργαζομένους του κλάδου που αφορά αυτή. 

2) Η ισχύς της απόφασης αυτής αρχίζει από 23.7.2004. 

3) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Αυγούστου 2004 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθ. 12696 (6) 

Κήρυξη υποχρεωτικής της απόφασης διαιτησίας 23/2004 
για τους όρους αμοιβής και εργασίας των εργαζόμε¬ 
νων στις ξενοδοχειακές επιχειρήσεις του Ν. Λασιθίου. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ.2 του άρθρου 11 του Ν. 1876/ 
1990. 

2. Την υπ’ αριθ. 80015/22.4.2004 απόφαση ανάθεσης 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας (ΦΕΚ598/Β/22.4.2004). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 26.8.2004. 

4. Τα στοιχείατου φακέλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Σ.Σ.Ε., δηλαδή ότι οι δεσμευ¬ 
όμενοι εργοδότες απασχολούντο 51 % των εργαζομένων 
του κλάδου, αποφασίζουμε: 

1. Κηρύσσουμε υποχρεωτική την απόφαση διαιτησίας 
23/2004 για τους όρους αμοιβής και εργασίας των εργα¬ 
ζομένων στις ξενοδοχειακές επιχειρήσεις του Ν. Λασιθί¬ 
ου για όλους τους εργοδότες και εργαζομένους του κλά¬ 
δου που αφορά αυτή. 

2. Η ισχύς της απόφασης αυτής αρχίζει από 27.7.2004. 

3. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Αυγούστου 2004 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 


Αριθ. 12697 (7) 

Κήρυξη υποχρεωτικής της απόφασης διαιτησίας 24/2004 
που αφορά τους όρους αμοιβής και εργασίας των ερ- 
γατοτεχνιτών και υπαλλήλων των κάθε είδους βιοτε¬ 
χνικών επιχειρήσεων επεξεργασίας μετάλλου. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ.2 του άρθρου ΙΙτουΝ. 1876/ 
1990. 

2. Την υπ’ αριθμ. 80015/22.4.2004 απόφαση ανάθεσης 
αρμοδιοτήτων στον Υφυπουργό Απασχόλησης & Κοινω¬ 
νικής Προστασίας (ΦΕΚ598/Β/22.4.2004). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίαση του της 23.8.2004. 

Τα στοιχεία του φακέλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Δ.Α., δηλ. ότι οι δεσμευόμε¬ 
νοι εργοδότες απασχολούν το 51 % των εργαζομένων του 
κλάδου, αποφασίζουμε: 

1. Κηρύσσουμε υποχρεωτική την απόφαση διαιτησίας 
24/2004 που αφορά τους όρους αμοιβής και εργασίας 
των εργατοτεχνιτών και υπαλλήλων των κάθε είδους με¬ 
ταλλουργικών βιοτεχνικών επιχειρήσεων όλης της χώρας 
για όλους τους εργοδότες και εργαζόμενους του κλάδου 
που αφορά αυτή. 

2. Η ισχύς της απόφασης αυτής αρχίζει από 26.7.2004. 

3. Από τις διατάξεις της απόφασης αυτής δεν προκα- 
λείται δαπάνη σε βάρος Κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Αυγούστου 2004 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθ. 60500 (8) 

Αύξηση ύψους επιχορήγησης στον ΚΑΕ 2214, Φ. 29/110. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

1. Έχοντας υπόψη τις διατάξεις: 

α) Του Ν. 1558/1985 Κυβέρνηση και Κυβερνητικά Όργανα. 

β) Του Ν. 402/1988 "Οργανισμός Υπουργείου Γεωργίας" 

γ) Του Ν. 2362/1995 «Περί Δημ. Λογιστικού Ελέγχου 
Δαπ. Κράτους & άλλες διατάξεις». 

δ) Την υπ’ αριθ. 14650/Δ10Ε-85/17.3.2004 (ΦΕΚ 519/Β/ 
2004) κοινή υπουργική απόφαση Πρωθυπουργού και Υπ. 
Οικονομίας και Οικονομικών «Περί ανάθεσης αρμοδιοτή¬ 
των στους Υφυπουργούς Οικονομίας και Οικονομικών. 

ε) Το άρθρο 5του Ν. 1790/1988 «Οργάνωση Λειτουργία 
Οργανισμού Ελληνικών Γεωργικών Ασφαλίσεων & άλλες 
διατάξεις», όπως τροποποιήθηκε με το αρ. 6 του Ν. 
2945/2001 «Εθνικό σύστημα προστασίας της αγροτικής 
δραστηριότητας και άλλες ρυθμίσεις θεμάτων αρμοδιό¬ 
τητας του Υπ. Γεωργίας». 

2. Το γεγονός ότι για την επιχορήγηση του ΕΛΓΑ στον προ- 
ϋπ/σμό εξόδων Υπ. Αγροτικής Ανάπτυξης και Τροφίμων, Φ. 
29/110 Κ.Α. 2214 οίκον, έτους 2004 έχει εγγράφει πίστωση η 
οποία ανέρχεται στο ποσό των 22.500.000,00 ΕυΒΟ. 

3. Την υπ’ αριθμ. 2/3944/30.1.2004 απόφαση του Υπ. Οι¬ 
κονομίας και Οικονομικών με την οποία αυξήθηκε η 
επιχ/ση στον ΕΛΓΑ κατά 373.100,00 Ευρώ, για την ολο¬ 
κλήρωση της μισθοδοσίας (41) Γεωπόνων με σχέση ερ¬ 
γασίας Ιδ. Δικαίου ορισμένου χρόνου που υπηρετούν για 
λόγους πρακτικής άσκησης για (1) έτος. 

4. Την υπ’ αριθμ. 2/33758/22.7.2004 απόφαση του Υπ. 
Οικονομίας και Οικονομικών με την οποία αυξήθηκε η 
επιχ/ση στον ΕΛΓΑ κατά 361.270,00 Ευρώ, για την μισθο¬ 
δοσία (18) Γ εωπόνων και (23) Τεχνολόγων Γ εωπονίας που 
κάνουν πρακτική εξάσκηση για (1) έτος, αποφασίζουμε: 

Αυξάνουμε την επιχορήγηση στον Οργανισμό Ελληνι¬ 
κών Γεωργικών Ασφαλίσεων (ΕΛΓΑ) για το οίκον, έτος 
2004, κατά 361.270,00 Ευρώ ήτοι από 22.873.100,00 ΕΥ¬ 
ΡΩ σε 23.234.370,00 Ευρώ σε βάρος της πίστωσης του 
προυπ/σμού εξόδωντου Υπ. Αγροτικής Ανάπτυξης & Τρο¬ 
φίμων, Φ. 29 /110 Κ.Α. 2214, προκειμένου να καλυφθεί 
δαπάνη μισθοδοσίας (18) Γεωπόνων και (23) Τεχνολόγων 
Γ εωπονίας οι οποίοι έχουν προσληφθεί από το Υπ. Αγρο¬ 
τικής Ανάπτυξης & Τροφίμων με σχέση εργασίας Ιδ. Δι¬ 
καίου ορισμένου χρόνου και διατέθηκαν στο ανωτέρω 
Νομικό Πρόσωπο προκειμένου να υπηρετήσουν για λό¬ 
γους πρακτικής εξάσκησης για (1) έτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Σεπτεμβρίου 2004 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

ΠΕΤΡΟΣ ΔΟΥΚΑΣ ΣΑΒΒΑΣ ΤΣΙΤΟΥΡΙΔΗΣ 

-♦- 

Αριθ. 2121/43/04 (9) 

Έγκριση του Ειδικού Κανονισμού Λιμένα Πειραιά με αριθ. 
187 «Άδειες αλιείας - ασφάλιση αλιεργατών - υποχρε¬ 
ώσεις κυβερνητών αλιευτικών σκαφών». 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

α) Το άρθρο 156του Ν.Δ. 187/1973 (Α'261) περί ΚΔΝΔ, 
όπως αντικαταστάθηκε με το άρθρο ΙΟτου Ν.1940/1991, 
(Α' 40) "Μονάδα Ειδικών Αποστολών Λιμενικού Σώματος 
(ΜΕΑ/ΛΣ) και άλλες διατάξεις περί αυτού". 

β) Τον Ειδικό Κανονισμό Λιμένα Πειραιά με υπ’ αριθ. 187 που 
εκδόθηκε από τον Κεντρικό Λιμενάρχη Πειραιά, με τις διατά¬ 
ξεις του οποίου ρυθμίζονται διάφορα θέματα αλιείας για την 
περιοχή αρμοδιότητας του Κεντρικού Λιμεναρχείου Πειραιά. 

γ) Το άρθρο 29 Α του Ν. 1558/1985 (Α' 137), όπως προ¬ 
στέθηκε με το άρθρο 27 του Ν. 2081/1992 (Α' 154) και το 
άρθρο 1 του Ν. 2469/1997 (Α'38). 

δ) Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο μόνο 

α) Εγκρίνουμε τον πιο πάνω Ειδικό Κανονισμό Λιμένα με 
αριθμό 187. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΠΕΙΡΑΙΑ ΑΡ. 187 

"Άδειες αλιείας - ασφάλιση αλιεργατών - υποχρεώσεις 
κυβερνητών αλιευτικών σκαφών". 

Ο ΚΕΝΤΡΙΚΟΣ ΛΙΜΕΝΑΡΧΗΣ ΠΕΙΡΑΙΑ 

Έχοντας υπόψη: 

α) Τις διατάξεις του δια από 9/22 Ιουνίου 1948 Β.Δ. Κωδι- 


κοποιηθέντος Νόμου 499/1947 "Περί Πειθαρχικής Εξουσίας 
των Προϊσταμένων Λιμενικών Αρχών" (Α' 162) συνδυαζόμε- 
νες μετά άρθρα 141-157 του Ν.Δ. 187/1973 με το οποίο κυ¬ 
ρώθηκε ο Κώδικας Δημοσίου Ναυτικού Δικαίου (Α' 261). 

β) Τις διατάξεις του Ν.Δ. 444/1970 "Περί αρμοδιότητας 
Λιμενικού Σώματος και σχέσεων προς τας αρμοδιότητας 
των Σωμάτων Ασφαλείας (Α' 39). 

γ) Το άρθρο 156 του Ν.Δ. 187/1973 (Α' 261) "Περί 
Κ.Δ.Ν.Δ." όπως αντικαταστάθηκε με το άρθρο 10 του Ν. 
1940/1991 (Α'40) "Μονάδα Ειδικών Αποστολών Λιμενικού 
Σώματος (ΜΕΑ/ΛΣ) και άλλες διατάξεις περί αυτού". 

δ) Το άρθρο 29Ατου Ν. 1558/1985 (Α' 137) όπως προ¬ 
στέθηκε με το άρθρο 27 του Ν. 2081/1992 (Ά154) και το 
άρθρο 1 του Ν. 2469/1997 (Ά38). 

ε) Το άρθρο 7 § Ιγτου Ν.3232/2004 (ΦΕΚ48Α/2004) πε¬ 
ρί "Θεμάτων κοινωνικής ασφάλισης και άλλες διατάξεις". 

στ) Το γεγονός ότι από τις διατάξεις του παρόντος κα¬ 
νονισμού δεν προκαλείται δαπάνη σε βάρος του Κρατικού 
Προϋπολογισμού, εκδίδουμε τον ακόλουθο κανονισμό: 

Άρθρο 1 
Όρια ισχύος 

Ο παρών Ειδικός Κανονισμός ισχύει στους λιμένες 
στους όρμους και στη θαλάσσια έκταση της περιοχής δι¬ 
καιοδοσίας της Λιμενικής Αρχής Πειραιά, όπως αυτή κα¬ 
θορίζεται από τις κείμενες διατάξεις. 

Άρθρο 2 

α) Η ατομική άδεια αλιείας διακρίνεται σε ερασιτεχνική 
και επαγγελματική. 

β) Κατά τη διάρκεια της αλιευτικής εργασίας, η άδεια 
πρέπει να φέρεται επάνω στο σκάφος και να επιδεικνύε¬ 
ται σε κάθε ζήτηση των Λιμενικών Οργάνων. 

γ) Απαγορεύεται το ίδιο άτομο να κατέχει περισσότερες 
από μία άδειες αλιείας, καθώς επίσης και η ταυτόχρονη 
κατοχή ερασιτεχνικής και επαγγελματικής άδειας αλιείας. 

Άρθρο 3 

Οι εργαζόμενοι ως αλιεργάτες σε κάθε αλιευτικό σκά¬ 
φος, πρέπει να είναι ασφαλισμένοι στο Ι.Κ.Α., ή στο 
Ο.Γ.Α., οι δε αλλοδαποί, εκτός της ανωτέρω ασφάλισης, 
πρέπει να έχουν ειδική άδεια παραμονής και εργασίας 
από την Αρμόδια Αρχή. 

Υπεύθυνοι για την τήρηση αυτού είναι ο ιδιοκτήτης και 
ο κυβερνήτης του σκάφους. 

Άρθρο 4 

Οι πλοίαρχοι ή κυβερνήτες αλιευτικών σκαφών υποχρε- 
ούνται να: 

α) Παραδίδουν στην αρμόδια Υπηρεσία έγκαιρα και κα¬ 
νονικά συμπληρωμένα, τα δελτία στατιστικής αλιείας και 
να παρέχουν κάθε πληροφορία γενικά για την ποσότητα, 
το είδος, την προέλευση, τον τρόπο αλιείας και τα λοιπά 
στοιχεία που αφορούν το αλίευμα. 

β) Συντάσσουν κατάσταση σε δύο αντίγραφα, στην 
οποία θα αναγράφονται τα στοιχεία ταυτότητας των προ¬ 
σλαμβανόμενων αλιεργατών. 

Το ένα αντίγραφο, θεωρημένο από την Λιμενική Αρχή 
θα παραμένει στην Υπηρεσία και το άλλο μετά τη θεώρη¬ 
σή του θα επιστρέφεται στον κυβερνήτη, ο οποίος υπο- 
χρεούται να το φυλάσσει επάνω στο σκάφος κατά τη 
διάρκεια της αλιείας. 

Άρθρο 5 

Σε περίπτωση απώλειας ή φθοράς η άδεια αλιείας αντί- 

καθίσταται υποχρεωτικά, με αντίγραφο της αδείας που 
απωλέσθη ή εφθάρη. 

Άρθρο 6 

Κυρώσεις 

Οι παραβάτες του Κανονισμού αυτού, η εκτέλεση του 
οποίου ανατίθεται στα Λιμενικά Όργανα, ανεξάρτητα από 
τις συντρέχουσες ποινικές ή αστικές ευθύνες κατά την 
ισχύουσα νομοθεσία, υπόκεινται και στις κυρώσεις του 
άρθρου 157του Ν.Δ. 187/73 (Α'261), όπως τροποποιήθη¬ 
κε μεταγενέστερα και ισχύει. 

Άρθρο 7 
Έναρξη ισχύος 

α) Η εφαρμογή του Ειδικού αυτού Κανονισμού αρχίζει 


δέκα (10) ημέρες μετά τη δημοσίευσή του στην Εφημερί¬ 
δα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 25 Μάίου 2004 

Ο Κεντρικός Λιμενάρχης Πειραιά 
Θ. ΡΕΝΤΖΕΠΕΡΗΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς 9 Ιουλίου 2004 

Ο ΥΠΟΥΡΓΟΣ 

ΜΑΝΩΛΗΣ ΚΕΦΑΛΟΓΙΑΝΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




